২০২২ সালের টেট উত্তীর্ণদের আবেদন খারিজ হাইকোর্টের

ওয়েবডেস্ক- ২০২২ সালের (2022) টেট উত্তীর্ণ (TET) প্রার্থীদের নতুন নিয়োগ প্রক্রিয়ায় সুযোগ দেওয়ার আবেদনে খারিজ করল কলকাতা হাইকোর্ট (High Court)। বয়সসীমায় ছাড় দিয়ে ২০২৫ সালের নিয়োগ প্রক্রিয়ায় অংশগ্রহণের ‘না’ বিচারপতি বিশ্বজিৎ বসুর। ২০২২ সালের টেট উত্তীর্ণ নতুন নিয়োগে অংশ নিতে চেয়ে হাইকোর্টে আবেদন জানায়।

আবেদনকারীদের আইনজীবী সওয়াল করেন,  এর আগেও আদালত এই ধরনের একটি মামলায় ২০১৭ সালের প্রার্থীদের ক্ষেত্রে ছাড় দিয়েছিলো। বোর্ডের আইনজীবীর সওয়াল, ২০১৬ সালের রুল চ্যালেঞ্জ করা হয়নি। ওই রুলে কোনও ভাবেই হস্তক্ষেপ করা যাবে না। আদালতের পর্যবেক্ষণ, তৎকালীন একক বেঞ্চে পর্ষদের যুক্তি আলাদা ছিল।

এই প্রার্থীরা প্রাথমিক শিক্ষক নিয়োগ প্রক্রিয়ায় সুযোগের দাবি জানিয়ে একটি মামলা দায়ের করেছিলেন, কিন্তু আদালত সেই আবেদন গ্রহণ করেনি। আদালত ২০২২ সালের টেট উত্তীর্ণ প্রার্থীদের নতুন নিয়োগ প্রক্রিয়ায় অংশগ্রহণের সুযোগ দেওয়ার আবেদনটি খারিজ করে দিয়েছে। ২০২২ সালের টেট নিয়ে কিছু প্রশ্ন ভুল ছিল, যার জন্য নাম্বার দেওয়া হবে বলে আদালত জানিয়েছিল। কিন্তু এটি নতুন নিয়োগ প্রক্রিয়ায় সরাসরি সুযোগ দেওয়ার ভিত্তি হতে পারে না বলে আদালতের পর্যবেক্ষণ।

আরও পড়ুন- নিয়োগে শূন্যপদ কমানোর গুজব উড়িয়ে বার্তা শিক্ষাসচিবের

২০১৭ সালের টেট উত্তীর্ণ কিছু পরীক্ষার্থী নিয়োগ প্রক্রিয়ায় সুযোগ চেয়ে হাইকোর্টের দ্বারস্থ হয়েছিলেন, যার মধ্যে কিছু সংরক্ষিত প্রার্থীর জন্য নতুন নিয়োগ প্রক্রিয়ায় অংশগ্রহণের সুযোগ দেওয়া হয়েছিল বলে জানা গেছে।

দেখুন আরও খবর-